শিগগিরই আনুষ্ঠানিক কার্যক্রম শুরু করতে যাচ্ছে বাংলাদেশ ট্যুরিজম রিসার্চ ইনস্টিটিউট।

শিগগিরই আনুষ্ঠানিক কার্যক্রম শুরু করতে যাচ্ছে

বাংলাদেশ ট্যুরিজম রিসার্চ ইনস্টিটিউট

শিগগিরই আনুষ্ঠানিক কার্যক্রম শুরু করতে যাচ্ছে বাংলাদেশ ট্যুরিজম রিসার্চ ইনস্টিটিউট (বিটিআরআই)। এটি গণপ্রজাতন্ত্রী বাংলাদেশ সরকার কর্তৃক অনুমোদিত দেশের প্রথম ও একমাত্র পর্যটন বিষয়ক গবেষণা প্রতিষ্ঠান। বাংলাদেশের প্রাকৃতিক সৌন্দর্য ও পর্যটন শিল্পের অতীত, বর্তমান, ভবিষ্যৎ নিয়ে গবেষণা, প্রশিক্ষণ ও দক্ষ জনশক্তি গড়ে তোলার মাধ্যমে পর্যটন শিল্পের বিকাশ সাধন, উন্নয়ন এবং একটি পর্যটনবান্ধব জাতি গঠন ও দেশের সার্বিক অর্থনৈতিক সমৃদ্ধি অর্জনে ভূমিকা রাখার প্রত্যয়ে কাজ করছে বাংলাদেশ ট্যুরিজম রিসার্চ ইনস্টিটিউট। এ প্রতিষ্ঠান পর্যটন বিষয়ক গবেষণায় বহুবিধ কর্মকান্ড পরিচালনা করবে। এর মধ্যে উল্লেখযোগ্য হলো, মৌলিক গবেষণা ও প্রশিক্ষণ কার্যক্রম, সেমিনার-সিম্পোজিয়াম ও পর্যটন মেলার আয়োজন, পর্যটন বিষয়ক জার্ণাল প্রকাশ, বই, লিফলেট, পোষ্টার ও দিনপঞ্জি প্রকাশ, পর্যটন বিষয়ক প্রামাণ্য অনুষ্ঠান, কাহিনী চিত্র ও টেলিফিল্ম নির্মাণ, পর্যটন পদক প্রদান, ট্রাভেল ও ট্যুরিজম বিষয়ক বিভিন্ন আন্তর্জাতিক সেমিনার ও মেলায় অংশগ্রহণ ইত্যাদি।

উল্লেখ্য, গত বছর দু’য়েক আগে থেকেই সাংগঠনিক অবকাঠামো গঠন সহ আভ্যন্তরীন নানা কার্যক্রম পরিচালনা করে আসছে বিটিআরআই। এবছর সরকারি অনুমোদন লাভের পর আনুষ্ঠানিক কার্যক্রম শুরুর সিদ্ধান্ত নিয়েছে বিটিআরআই। খুব শিগগিরই এর আনুষ্ঠানিক কার্যক্রম শুরু হবে, ইনশাআল্লাহ। পর্যটন শিল্প নিয়ে গবেষণা ও একটি পর্যটনবান্ধব জাতি গঠনে এ প্রতিষ্ঠানের সার্বিক কার্যক্রমে সকলের আন্তরিক সহযোগিতা কামনা করছি।

কাজী রহিম শাহরিয়ার

ফাউন্ডার প্রেসিডেন্ট

বাংলাদেশ ট্যুরিজম রিসার্চ ইনস্টিটিউট (বিটিআরআই)।